
PARLAMENTUL ROMÂNIEI

CAMERA DEPUTAŢILOR

COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI


	


	Bucureşti,
	2 iulie 2019

	Nr.
	4c-7/272


A V I Z

asupra proiectului de Lege pentru modificarea şi completarea unor acte normative în materie electorală

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură de urgență, prin adresa nr. PLx. 329 din 1 iulie 2019, cu proiectul de Lege pentru modificarea şi completarea unor acte normative în materie electorală.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de lege sus menţionat în şedinţa din 2 iulie 2019.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament admis și  amendamente respinse prezentate în anexele nr.1 și 2  la prezentul aviz.
	VICEPREȘEDINTE
	SECRETAR

	ION CĂLIN
	ANGELICA FĂDOR


Întocmit:

Expert parlamentar, Sergiu-Vlad PAHONȚU
Anexa nr.1
AMENDAMENT ADMIS
	Nr.

crt.
	TEXT SENAT
	Amendamente propuse
	Motivație

	1.
	7. Articolul 9 se modifică și va avea următorul cuprins:
...

(6) Listele electorale suplimentare din străinătate sunt generate în format electronic, în mod automat, pe baza datelor înregistrate în Sistemul informatic de monitorizare a prezenței la vot și de prevenire a votului ilegal.

	
La punctul 7 art. 9 alin. (6) se modifică după cum urmează:
 (6) Listele electorale suplimentare din străinătate au rubrici care cuprind: numele și prenumele, codul numeric personal, şi semnătura alegătorului.
Autor: Ionel Floroiu - grup PSD

	


Anexa nr.2

AMENDAMENTE RESPINSE
	Nr.

crt.
	TEXT SENAT
	Amendamente propuse
	Motivație
	Camera decizională

	1.
	7. Articolul 9 se modifică și va avea următorul cuprins:
...

(6) Listele electorale suplimentare din străinătate sunt generate în format electronic, în mod automat, pe baza datelor înregistrate în Sistemul informatic de monitorizare a prezenței la vot și de prevenire a votului ilegal.

	
La punctul 7 art. 9 alin. (6) se modifică după cum urmează:
 (6) Listele electorale suplimentare din străinătate cuprind rubrici pentru numele, codul numeric personal, şi semnătura alegătorului.
Autor: Márton Árpád - Grup UDMR

	1. -

2. Respins prin vot
	Camera Deputaților

	2.
	 12. Articolul 23 se modifică și va avea următorul cuprins:

...

(6) Prin excepție de la prevederile alin. (1), dacă președintele biroului electoral al unei secții de votare din străinătate constată, în preziua sau ziua votării, că numărul membrilor biroului electoral este insuficient pentru buna desfășurare a votării, acesta poate suplimenta numărul membrilor biroului electoral respectiv, până la cel mult 15 membri, cu informarea biroului electoral pentru secțiile de votare din străinătate. Completarea se poate face cu orice cetățean român cu drept de vot, fiind consemnată într-un proces-verbal.”
 
	
La punctul 12 art. 23 alin. (6) se modifică după cum urmează:
(6) Prin excepție de la prevederile alin. (1), dacă președintele biroului electoral al unei secții de votare din străinătate constată, în preziua sau ziua votării, că numărul membrilor biroului electoral este insuficient pentru buna desfășurare a votării, acesta poate suplimenta numărul membrilor biroului electoral respectiv, până la cel mult 9 membri, cu informarea biroului electoral pentru secțiile de votare din străinătate. Completarea se poate face cu orice cetățean român cu drept de vot, fiind consemnată într-un proces-verbal.” 

Autor: Márton Árpád - Grup UDMR


	1. -

2. Respins prin vot
	Camera Deputaților

	3
	16. Articolul 44 se modifică și va avea următorul cuprins:

...

(2) Prin excepție de la prevederile alin. (1), votarea în străinătate se desfăşoară și pe parcursul zilelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, iar în ziua de sâmbătă, votarea se deschide la ora locală 07.00 şi se încheie la ora locală 21.00.
	
La punctul 16 art. 44 alin. (2) se modifică după cum urmează:
(2) Prin excepție de la prevederile alin. (1), votarea în străinătate se desfăşoară pe parcursul zilelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, iar în ziua de sâmbătă, votarea se deschide la ora locală 07.00 şi se încheie la ora locală 21.00. Prin excepţie de la prevederile alin. (1), votarea în străinătate se desfăşoară pe parcursul zilelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, în ziua de sâmbătă, votarea se deschide la ora locală 07.00 şi se încheie la ora locală 21.00 iar duminica votarea se deschide la ora locală 07:00 şi se încheie la ora locală 21:00 dar nu mai târziu de ora 21:00 ora României.

Autor: Márton Árpád - Grup UDMR


	1. -

2. Respins prin vot
	Camera Deputaților

